recursal/SuperWikiNEXT-32B huggingface dataset:
Súradnice: 48°10′17″S 17°08′23″V﻿ / ﻿48,171313°S 17,139809°V﻿ / 48.171313; 17.139809

**Návrat** je občianske združenie, špecializovaná mimovládna inštitúcia na Slovensku zaoberajúca sa vyhľadávaním a prípravou náhradných rodín pre opustené deti, sociálnou prácou s rodinami v krízovej situácii, vzdelávaním, odborným poradenstvom a medializáciou problematiky náhradnej starostlivosti. Organizácia sa snaží - v rámci spoločenských a politických možností - prispievať aj k legislatívnej zmene systému starostlivosti o opustené deti.

Práca združenia je postavená na myšlienke, že iba rodina (vlastná, či náhradná) môže zmeniť život, ponúknuť porozumenie, lásku, bezpečie a prijatie deťom žijúcim v detských domovoch. Rodina je optimálnym prostredím, ktoré umožní dieťaťu rozvinúť jeho potenciál, a v ktorom môže dieťa dozrieť v plnohodnotnú bytosť. Víziou združenia Návrat je vytvorenie tolerantnej občianskej spoločnosti, v ktorej je systém starostlivosti o opustené deti postavený na rodinných modeloch.

Externé odkazy
--------------

* oficiálna stránka združenia Návrat
* inšpiratívne web-stránky nielen pre rodičov: rozpravka.navrat.sk, hra.navrat.sk, rodicvpohode.navrat.sk
* www.adopcia.sk

Iné odkazy venované problému opustených detí:

* Rozum a cit
* Detské centrum
* Úsmev ako dar
Au pair s dieťaťom hostiteľskej rodiny
**Au pair** alebo **au-pair** (fr. doslova: al pari) alebo **oper**(**ka**) alebo **opér**(**ka**) je mladý človek (najmä dievča/žena), ktorý býva v zahraničnej rodine, má tam vlastnú izbu a stravuje sa s rodinou a za pohostinnosť vypomáha rodine so starostlivosťou o deti a s domácnosťou. 

Program funguje takmer päťdesiat rokov v USA, ako aj v západnej Európe, kde má trocha dlhšiu tradíciu. 

Od Au Pair sa očakáva, že sa bude starať o deti a bude robiť ľahké domáce práce. Au Pair nie sú zodpovedné za domáce práce, ktoré sa netýkajú miestností, v ktorých sa deti nepohybujú a upratujú ich všetci rodinní príslušníci. 

Zodpovednosti, o ktoré by sa mala starať Au Pair: 

* budiť deti,
* privádzať a vyzdvihovať deti do/zo školy,
* pomoc s domácimi úlohami,
* hrať sa s deťmi,
* chodiť s nimi do parku, škôlky a iných aktivít,
* pripravovať jednoduché jedlá pre deti,
* prať a žehliť ich oblečenie,
* ustielať ich postele,
* umývať kúpeľňu, ktorú používajú deti,
* udržiavať kuchyňu upratanú a čistú, taktiež zametať a umývať dlážky,
* jednoduché nakupovanie.

Referencie
----------

1. ↑  opér. In: ŠALING, Samo; IVANOVÁ-ŠALINGOVÁ, Mária; MANÍKOVÁ, Zuzana. *Veľký slovník cudzích slov*. 5. revid. a dopl. vyd. Bratislava – Prešov : SAMO, 2008. 1184 s. ISBN 978-80-89123-07-0. S. 797.
2. ↑  Au Pair Garden Au Pair requirements and responsibilities
*V rokoch 1970-1990 sa ako trestný čin označovalo to, čo dnes označujeme ako zločin, pozri zločin.*
**Trestný čin** je protiprávny čin, ktorého znaky sú uvedené v Trestnom zákone, ak tento zákon neustanovuje inak. Trestný čin sa dá deliť podľa závažnosti na prečin a zločin. Osoba, ktorá spáchala trestný čin, sa nazýva páchateľ. Pohnútka, ktorá viedla páchateľa k spáchaniu trestného činu, sa nazýva motív trestného činu. Trestný čin môže spáchať iba právnická osoba alebo fyzická osoba

Znaky trestného činu sú definované v konkrétnych skutkových podstatách, uvedených v osobitnej časti Trestného zákona.

Druhy trestných činov
---------------------

### Prečin

Prečin je trestný čin spáchaný z nedbanlivosti alebo úmyselný trestný čin, za ktorý Trestný zákon v osobitnej časti ustanovuje trest odňatia slobody s hornou hranicou trestnej sadzby neprevyšujúcou päť rokov. Nejde o prečin, ak vzhľadom na spôsob vykonania činu a jeho následky, okolnosti, za ktorých bol spáchaný, mieru zavinenia a pohnútku páchateľa je závažnosť nepatrná. Prečin sa od správnych deliktov líši materiálnym korektívom, ktorý vymedzuje hranicu medzi týmito právnymi deliktmi. Ak je na základe okolnosti spáchaného činu zistená závažnosť nepatrná, ide o správny delikt (priestupok). 

### Zločin

Predstavuje závažnejšiu formu trestného činu. Je to úmyselná forma trestnej činnosti, ktorá je vymedzená od prečinu alebo obzvlášť závažného zločinu trestuhodnosťou. 

* Zločinom je podľa Trestného zákona úmyselný trestný čin, za ktorý tento zákon v osobitnej časti ustanovuje trest odňatia slobody s hornou hranicou trestnej sadzby prevyšujúcou päť rokov.
* O zločin ide aj vtedy, ak v prísnejšej skutkovej podstate prečinu spáchaného úmyselne je ustanovená horná hranica trestnej sadzby prevyšujúca päť rokov.
* Zločin, za ktorý tento zákon ustanovuje trest odňatia slobody s dolnou hranicou trestnej sadzby najmenej desať rokov, sa považuje za obzvlášť závažný.

Rozdelenie trestných činov podľa druhového objektu
--------------------------------------------------

1. Hlava: Trestné činy proti životu a zdraviu
2. Hlava: Trestné činy proti slobode a ľudskej dôstojnosti
3. Hlava: Trestné činy proti rodine a mládeži
4. Hlava: Trestné činy proti majetku
5. Hlava: Trestné činy hospodárske
6. Hlava: Trestné činy všeobecne nebezpečné a proti životnému prostrediu
7. Hlava: Trestné činy proti republike
8. Hlava: Trestné činy proti poriadku vo verejných veciach
9. Hlava: Trestné činy proti iným právam a slobodám
10. Hlava: Trestné činy proti brannosti, proti civilnej službe, proti službe v ozbrojených silách a proti obrane vlasti
11. Hlava: Trestné činy vojenské
12. Hlava: Trestné činy proti mieru, proti ľudskosti a trestné činy vojnové

Externé odkazy
--------------

* FILIT – zdroj, z ktorého pôvodne čerpal tento článok.

Literatúra
----------

* Trestný zákon č.300/2005 Z.z.
* Baláž, Pavel. 2005. *Trestné právo hmotné všeobecná a osobitná časť*. Bratislava: VEDA, 2005, 444s. ISBN 80-224-0876-X.
* Mašľanyová, Darina a kol. 2011."Trestné právo hmotné". Plzeň: Aleš Čeněk s.r.o. 2011, 480 s. ISBN 978-80-7380-338-4.
Minerva, model 1914
**Minerva** bol belgický obrnený automobil, používaný v 1. svetovej vojne. Navrhol ho poručík Charles Henkart, pričom ako základ mu poslúžil civilný automobil. Vyrábal sa od roku 1914, z armádnych služieb bol stiahnutý v roku 1931, policajné zložky ho však používali až do roku 1937. Považuje sa za jeden z prvých obrnencov, ktorý bol použitý v boji.

"Duchovným otcom" obrneného automobilu Minerva bol poručík Charles Henkart. Sám nadšený motorista, dal si v spoločnosti Cockerill Works v Hobokene obrniť svoje dve civilné autá Minerva, ktoré následne používal v 1. svetovej vojne na prieskumné misie. Pri jednej z nich, 6. septembra 1914, bol zastrelený. V tom čase už bola v príprave sériová výroba obrneného vozidla, postavená na základe osvedčenej civilnej verzie.

Charakteristika
---------------

Korba bola vyrobená zo 4-mm pancierového plechu, jednotlivé časti boli vzájomne spojené nitmi. Ako výzbroj slúžil guľomet Hotchkiss (ráž 7,92 mm; iný zdroj uvádza 8 mm), pričom existovala aj verzia vyzbrojená Kanónom Puteaux (ráž 37 mm).
Automobil bol poháňaný dvojtaktným štvorvalcovým benzínovým motorom s výkonom 38 koní, vážil 4 tony a dosahoval maximálnu rýchlosť 40 km/h. 
Posádku tvorili tri osoby: vodič, guľometník (ktorý bol zároveň aj veliteľom) a nabíjač.

Bol určený k obrane rovinatého Belgicka, preto neprekážala jeho neschopnosť pohybu v ťažšom teréne. Napriek tomu ním bol vyzbrojený napríklad expedičný zbor Corps Expeditionnaire des Autos-Canons-Mitrailleuses Belges en Russie, v roku 1915 odoslaný na ruský front.

Referencie
----------

1. ↑  Tucker, Spencer C. & Roberts, Priscilla Mary (2005). World War I: A Student Encyclopedia (2005 ed.). ABC-CLIO. ISBN 978-1-85109-879-8.
2. 1 2  Bartholomew, E. (1988). Early Armoured Cars (1988 ed.). Osprey Publishing. ISBN 978-0-85263-908-5

Iné projekty
------------

Commons
* Spolupracuj na Commons Commons ponúka multimediálne súbory na tému **Minerva**

Zdroj
-----

* Pejčoch Ivo: *Obrněná technika 13 - První světová válka*, vydavateľ Svět křídel, Cheb, 2014. ISBN 978-80-87567-45-6
Spevácky zbor Hutteritov
**Hutteriti** sú komunálnou vetvou anabaptistov. Ako amiši a mennoniti majú svoje začiatky v radikálnej reformácii 16. storočia. Hutteriti sa objavili na Morave po roku 1525, kam prišli z Tirolska a Korutánska. Od mučeníckej smrti zakladateľa sekty Jakoba Huttera v roku 1536 boli Hutteriti často prenasledovaní pre svoju vieru. Ich "zlatý vek" na Morave skončil v roku 1622, kedy boli vypovedaní z krajiny. Odišli na Slovensko, Ukrajinu a do Rumunska. Keďže Hutteriti veria v absolútny pacifizmus a spoločné vlastníctvo majetku, boli aj v neskorších dobách prenasledovaní, a nakoniec sa rozhodli spolu so skupinou mennonitov odísť do Severnej Ameriky koncom 19. storočia, a usadili sa v Teritóriu Dakoty. Z malej skupiny (asi 400 ľudí) existuje dnes asi 50 000 hutteritov v mnohých štátoch USA aj v Kanade. V Európe už neexistujú.

Hutteritské komunity
--------------------

Nová kolónia
Hutteriti žijú vo vidieckych komunitách, zvaných *kolónie*, ktorých hospodárstvo je založené prevažne na poľnohospodárstve. Súkromný majetok takmer neexistuje. Keď osada dorastie asi 100 ľudí, začnú plánovať založenie novej osady, kam sa nakoniec presunie polovica obyvateľov pôvodnej dediny. Hutteriti majú vysokú pôrodnosť. Doteraz hovoria starým nemeckým dialektom s tirolskými a slovanskými (a dnes aj anglickými) prvkami. Ich poľnohospodárske usadlosti využívajú moderné technológie, ale ich kontakt s okolitým svetom je minimálny.

Dnes existujú tri hlavné vetvy hutteritov: Schmiedeleut, Dariusleut a Lehrerleut. Medzi týmito vetvami existujú rozdiely, napr. v štýle obliekania či v organizačnej štruktúre. Ich originálna doktrína je však pre všetky identická a rozdiely sú väčšinou len geografického pôvodu.

Roku 2004 bolo vo svete 483 hutteritských komunít:

* Kanada (347)
	+ Dariusleut (142): Alberta (109); Saskatchewan (31); Britská Kolumbia (2)
	+ Schmiedeleut (105): Manitoba (105)
	+ Lehrerleut (99): Alberta (69); Saskatchewan (30)
* Spojené štáty americké (134)
	+ Schmiedeleut (69): Južná Dakota (53); Minnesota (9); Severná Dakota (7)
	+ Lehrerleut (44): Montana (44)
	+ Dariusleut (21): Montana (15); Washington (5); Oregon (1)
* Japonsko (1)
	+ Dariusleut (1)
* Nigéria (1)
	+ Schmiedeleut (1)

Referencie
----------

1. ↑  *The 2004 Hutterite Phone Book*, Canadian Edition, James Valley Colony of Hutterian Brethren: Elie, Manitoba, *po anglicky.*

* *Tento článok je čiastočný alebo úplný preklad článku Hutterité na českej Wikipédii.*

Pozri aj
--------

* Habáni

Iné projekty
------------

Commons
* Spolupracuj na Commons Commons ponúka multimediálne súbory na tému **Hutteriti**

Externé odkazy
--------------

* Náboženské kolónie v Kanade (Hutterite, Mennonite a Duchoborci)
Anatolios
**Anatolios** († 3. júl 458) bol konštantínopolský patriarcha v rokoch 449 až 458.

Anatolios pochádzal z Alexandrie. V tomto meste bol aj vysvätený za kňaza a neskôr dokonca pôsobil ako apokrisiár alexandrijského patriarchu Dioskora I. mimochodom prívrženca Eutychovho učenia, ktoré neskôr Chalcedónsky koncil zavrhol ako herézu.

V novembri roku 449 sa Anatolios stal konštantínopolským arcibiskupom. Počas Chalcedónskeho koncilu v roku 451 vynikal ako obhajca ortodoxnej viery tak proti monofyzitizmu ako i proti nestorianizmu a významnou mierou prispel k formulovaniu záverov tohto koncilu.

Keďže 28. kánon Chalcedónskeho koncilu povýšil Konštantínopol na patriarchálne sídlo, ktorému odteraz patrí primát vo vzťahu k Alexandrii i Antiochii, stal sa tak Anatolios (z právneho hľadiska) prvým konštantínopolským patriarchom. Táto právna úprava však zároveň znamenala aj začiatok dlhotrvajúceho sporu s rímskymi pápežmi, ktorí neuznávali nadradenosť Konštantínopolu nad ostatnými patriarchálnymi sídlami kresťanského Východu a už vôbec nie v texte 28. kánonu Chalcedónskeho koncilu definovanú právnu rovnocennosť Konštantínopolu vo vzťahu k Rímu, pričom Rímu bol priznaný len čestný primát.

Anatoliov veľmi blízky vzťah k východorímskemu cisárskemu dvoru ilustruje aj fakt, že vo februári 457 korunoval Leva I. za cisára – bolo to totiž prvýkrát v dejinách, kedy mal konštantínopolský patriarcha pri tejto ceremónii takúto úlohu...

Anatoliovi sa pripisuje zostavenie zbierky gréckych hymnov.

Literatúra
----------

* Friedrich Wilhelm Bautz: *Anatolios.* In: *Biographisch-Bibliographisches Kirchenlexikon* (BBKL). Band 1, Bautz, Hamm 1975. 2. nezmenené vydanie Hamm 1990, ISBN 3-88309-013-1, Sp. 159–160.
* Adolf Jülicher: *Anatolius 16.* In: *Paulys Realencyclopädie der classischen Altertumswissenschaft* (RE). Band I,2, Stuttgart 1894, Sp. 2074.

Zdroj
-----

*Tento článok je čiastočný alebo úplný preklad článku Anatolios na nemeckej Wikipédii.*

Autoritné údaje: * GND: 102379297
* VIAF: 71783272
**Proces prekladu** je fáza komunikačnej reťaze, v ktorej sa uskutočňuje prekódovanie literárneho komunikátu z jedného jazyka do druhého. Prekladateľský proces sa realizuje etapovito ako proces dekódovania správy a kódovania správy za pomoci
*sprostredkujúceho* systému. V umeleckom preklade je takýmto *sprostredkujúcim* systémom (jazykom) štylistický kód, výrazová sústava. Výsledkom prekladateľského procesu je prekódovanie správy, tvorby nového textu a jeho recepcia príjemcom.

Dekódovanie správy možno označiť ako recepčný proces, ktorý má niekoľko fáz. Na počiatku je to čítanie v jazyku originálu. Táto recepcia prebieha v rozdielnom literárnom kontexte. Čítanie originálu zacielené perspektivne na preklad je čítaním diskurzívnym. V rovine recionálneho pozorovania textu sa utvára čitateľský zážitok z diela, ktorý býva jedným z hlavných stimulov vzniku umeleckého prekladu. Jednotlivé fázy čitateľskej recepcie prekladateľa vo vzťahu k originálnemu textu sa uskutočňuje v troch polohách: opisno-pozorovacej, analyticko-kritickej a interpretačnej. Čitateľská recepcia prebieha tu analogicky s aktom interpretácie, v ktorej opis a analýza textu predstavujú dve predchádzajúce fázy vo vzťahu k vlastnej interpretácii.

Externé odkazy
--------------

* FILIT – zdroj, z ktorého pôvodne čerpal tento článok.
**Ján Zemko** (\* 12. december 1939, Nižná Šuňava) je operný spevák (tenor).

Životopis
---------

V roku 1966 absolvoval štúdium koncertného a operného spevu na VŠMU v Bratislave (J. Blaho, A. Hrušovská). Od 1966 sólista opery DJGT v Banskej Bystrici. Spočiatku sa uplatňoval v lyrickom tenorovom repertoári: Gróf Almaviva (Barbier zo Sevilly, 1966); Števo (Jej pastorkyňa, 1967); Alfréd (Traviata, 1968); (Princ Rusalka, 1977). Postupne rozšíril svoje postavy o lyricko-dram. repertoár: Cavaradossi (Tosca, 1975); Don José (Carmen, 1976); Paolino (Tajné manželstvo, 1985) a i. Vytvoril viacero postáv aj v spevohernom repertoári, najmä v klasických operetách: René (Gróf z Luxemburgu, 1980); Camilio (Nebo na zemi, 1982); Lucas (Mlynárka z Granady, 1986) a i. Pohostinne vystupoval na viacerých našich div. scénach.

Literatúra
----------

* *Encyklopédia dramatických umení Slovenska*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 170320
Slizovky
**Slizovky** (lat. Myxomycota s.l.) je súhrnné označenie (v starších systémoch taxón, spravidla oddelenie) istých jednoduchých parazitických alebo saprofytických hubovitých organizmov, ktorých telo je tvorené špeciálnym druhom stielky, nahou amébovito sa pohybujúcou plazmatickou hmotou nazývanou plazmódium. Spôsobujú nádorové ochorenia rastlín, pred ktorými ich možno chrániť postrekom modrou skalicou.

Delenie a zaradenie
-------------------

Systematicky sa spravidla delili na tri alebo štyri triedy (nádorovky sa niekedy neuvádzali):

* bunkové slizovky/akrázie/akrasiomycéty (Acrasiomycetes, Acrasiales)
* vodné slizovky/labyrintky/hydromyxomycéty (Hydromyxomycetes, Labyrinthulomycota)
* pravé slizovky/slizovky v užšom zmysle/myxomycéty (Myxomycetes, Mycetozoa, Myxomycota s.s.)
* nádorovky (Plasmodiophoromycetes, Plasmodiophorales, Plasmodiophoromycota)

Pôvodne sa slizovky v širšom zmysle považovali za oddelenie (resp. viacero taxónov) húb alebo za sesterský taxón húb pod rastlinami; pravé slizovky sa považovali alternatívne za meňavky, teda vyslovene živočíchy. V súčasnosti sa slizovky v širšom zmysle (rozdelené na jednotlivé hlavné zoskupenia, nie ako celok) zaraďujú pod prvoky (a to akrázie, pravé slizovky a nádorovky) a pod Chromista (a to vodné slizovky) resp. v úplne najnovších systémoch (Adl et al. 2005 a podobne) do taxónov Amoebozoa (a to pravé slizovky), Excavata (a to akrázie), Rhizaria (a to nádorovky) a Chromalveolata – Labyrinthulomycota (a to vodné slizovky). Aj dnes sa však neformálne považujú aj za "hubovité organizmy" (huby v širšom zmysle). Pozri aj Systém živých organizmov.

Externé odkazy
--------------

* Systém hub a "houbových organismů" (po česky)
Joystick:  
1. Páka  
2. Základňa  
3. Tlačidlo – „spúšť" (fire)  
4. Ďalšie tlačidlá  
5. Autofire  
6. Ovládanie plynu  
7. Klobúčik  
8. Prísavky
**Joystick** [džojstyk] alebo **džojstik** alebo **pákový ovládač** je vstupné zariadenie počítača skonštruované na základe všeobecnejšieho mechanického joystick (ovládača). 

Joystick slúži ako interaktívny, ergonomický ovládač kurzora kombinovaný s tlačidlami. Jeho primárne určenie je ovládanie počítačových hier. Principiálne je to zvislá páka pohyblivo upevnená v základni. Páka je vystredená uprostred kríža ktorý reperezentuje x a y os pohybu. Výchylka páky vyvolá priamo úmerný pohyb kurzora (objektu) na obrazovke. Niektoré joysticky sú vybavené aj kruhovým ovládačom z-ovej súradnice, doplnkovými tlačidlami, ďalším osovým ovládačom (tzv. klobúčikom) a pod.

Ovládanie pomocou joysticku sa využíva hlavne pri hraní počítačových hier, v leteckých simulátoroch a pod. Snahou je ovládanie priblížiť skutočnému ovládaniu lietadla. V nie herných aplikáciách sa používajú hlavne pri ovládaní virtuálneho pohybu v súradnicovom systéme.

Delenie
-------

* **proporcionálne** - výchylka páky je snímaná v absolútnych súradniciach, čiže smer a poloha ovládacej páky zodpovedá presne smeru a pohybu kurzora.
	+ *inkrementálne* (digitálne) - poloha páky je snímaná inkrementálnym snímačom, čiže digitálne
	+ *analógové* - poloha páky je snímaná potenciometrom (zmena odporu), čiže analógovo
* **neproporcionálne** - je daný len smer, výchylka páky len zopne spínač. Poloha kurzora sa vypočíta z času pridržania spínača.

Proporcionálny joystick umožňuje odčítať smer a veľkosť výchylky páky. Neproporcionálne odčítajú iba smer, nie však veľkosť výchylky. Výhodou proporcionálneho joysticku je presné určenie polohy, čo umožňuje plynulé riadenie napr. virtuálneho lietadla. Takýto joystick však nie je vhodný pre hranie počítačových hier, pretože na pohyb z jednej krajnej polohy páky do druhej je potrebný dlhší čas, ktorý znemožňuje rýchlu reakciu (napr. v akčných hrách). Tu sú vhodnajšie neproporcionálne joysticky.

Pripojenie
----------

V minulosti sa na pripojenie joysticku používal výhradne analógový port tzv. gameport, ktorý umožňoval priame meranie odporu snímačov dvoch analógových joystickov bez nutnosti prevodníka. Vedel analógovo snímať po dve osi a dve tlačidlá. Gameport je dnes považovaný za zastaraný port (legacy port) a je nahradený USB portom. Digitalizácia joysticku umožnila neobmedzene rozšíriť počty osí a tlačidiel, ako aj doplniť tzv. spätnú väzbu tzv. *feedback* (páka má regulovaný odpor, prenášajú sa do nej virtuálne otrasy a vibrácie z hier, virtuálny náraz trhne pákou, páka kladie meniteľný odpor podľa prostredia v hre a pod.). Meranie polohy výchylky páky je alebo analógové, alebo inkrementálne (obvykle optický IRC snímač), komunikácia s počítačom digitálna. Takéto joysticky už nie sú len vstupnými zariadeniami, ale kombinovanými vstupno-výstupnými zariadeniami.

Pozri aj
--------

* Joystick (ovládač)
* Vstupné zariadenie
* Gamepad

Iné projekty
------------

Commons
* Spolupracuj na Commons Commons ponúka multimediálne súbory na tému **Joystick**
**Hermann Ebbinghaus** (\* 24. január 1850, Barmen, Nemecká ríša, dnes Nemecko – † 26. február 1909, Halle) bol nemecký psychológ a filozof.

Životopis
---------

Hermann Ebbinghaus sa narodil ako syn podnikateľskej rodiny v Barmene, dnešnom Wuppertali. Ako 17-ročný začal študovať na univerzite Rheinischen Friedrich-Wilhelms-Universität v Bonne filozofický smer. Po habilitácii pôsobil ako profesor filozofie na vtedajšej berlínskej univerzite Friedrich-Wilhelms-Universität (dnešná Humboldt-Universität zu Berlin) a neskôr v meste Vroclav v Sliezsku, ktoré v tom čase patrilo do Nemeckej ríše. V Nemeckej ríši založil dve psychologické laboratóriá. Svoje poznatky zhrnul v knihe *Über das Gedächtnis*, ktorú publikoval v roku 1885. Zomrel vo veku 59 rokov na zápal pľúc.

Krivka učenia a zabúdania
-------------------------

Považuje sa za jedného zo zakladateľov experimentálnej psychológie. Skúmal pamäť a výsledok jeho výskumov je tzv. krivka učenia a krivka zabúdania - krivky vyjadrujúce zmenu množstva naučenej látky v čase. Kým krivka učenia má tvar dopredu nakloneného písmena S, krivka zabúdania vyjadruje exponenciálny charakter procesu zabúdania.

Pri svojich výskumoch pamäte využíval Hermann Ebbinghaus predovšetkým tri druhy postupov. V prvom z nich sa usiloval zistiť, koľko učebnej látky si dokáže výskumná osoba zapamätať po jedinej expozícii materiálu. Aby predišiel utváraniu asociácií, utvoril si zoznam bezzmyselných slabík, ktoré si osoby nemohli ukladať do pamäte na základe ich významu (čo by výrazne zvýšilo množstvo materiálu, ktorý je osoba schopná uložiť do pamäte), ale čisto len na základe ich fonetických vlastností. H. Ebbinghaus sa tak pokúšal dopracovať k počtu prvkov, ktorý je človek schopný udržať v krátkodobej pamäti po jedinej expozícii materiálu. Jeho zisteniu sa dnes v psychológii hovorí "magické čislo sedem". Neskoršie výskumy ukázali, že hoci sa číslo sedem skutočne dá pokladať za akýsi populačný priemer, jedinci sa v rozsahu svojej krátkodobej pamäte líšia a počet zapamätaných prvkov sa pohybuje niekde medzi piatimi až deviatimi prvkami.

Pri dvoch ďalších experimentálnych postupoch sa jednalo o zistenie počtu expozícií potrebných na úplné osvojenie materiálu a o skúmanie zákonitostí súvisiacich so znovunaučením zabudnutej látky. Látku, ktorú jedinec už raz v pamäti mal, je schopný úplne si osvojiť rýchlejšie než látku, s ktorou sa ešte nestretol.

Iné projekty
------------

Commons
* Spolupracuj na Commons Commons ponúka multimediálne súbory na tému **Hermann Ebbinghaus**

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * BnF: 123830846
* GND: 118825003
* ISNI: 0000 0001 0898 9042
* LCCN: n85252065
* NK ČR: jn20000601440
* VIAF: 49305666
* WorldCat: lccn-n85252065
**Myrón** (starogr. *Μύρων* – *Myrón*) bol tyran v starovekom gréckom meste Sikyón v 7. stor. pred Kr.

Myrón zo Sikyónu zvíťazil v tethrippe (jazdeckých pretekov dvojkolesových vozov so štvorzáprahom) na 33. olympijských hrách v roku 648 pred Kr. Tethripon zaviedli na 25. olympijských hrách v roku 680 pred Kr. Prvým víťazom tejto disciplíny bol Pagóndas z Téb.

Staroveký autor Pausanias uvádza, že Myrón dal po svojom olympijskom víťazstve vybudovať v Olympii *pokladnicu*, zvanú Sikyónska, ktorá sa nachádzala v *Altide* na vápencovej terase pri severnej strane Hérinho chrámu, za Kronovým pahorkom (Kronion). Na tejto terase boli pokladnice, podobné pokladniciam v Delfách, ktoré tam Gréci postavili na počesť boha Apolóna. Pokladnice boli menšie stavby v podobe chrámu (in antis) a slúžili k ochrane a vystavovaniu obetných darov jednotlivých miest Grécka.

Sikyónska pokladnica mala podľa opisu Pausania dve miestnosti, jednu postavenú v dórskom a druhú v iónskom slohu. Steny miestností boli obložené medenými plátmi. Váha tohto kovu, pochádzajúceho z ďalekej Ibérie, (meď sa ťažila v okolí rieky *Baetis*) mala podľa uvedeného nápisu na stene až päťsto talentov (13 098 kg.). Okrem mnohých vzácnych obetných darov (meča so zlatou rukoväťou, rohu zo slonoviny a iných) boli v tejto pokladnici uložené aj tri disky, ktoré sa používali pri pretekoch v päťboji.

Referencie a bibliografia
-------------------------

1. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 469.
2. 1 2  Pausanias, *Periégésis tés Hellados*, 6,19,2.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 378.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
6. ↑  Pausanias, *Periégésis tés Hellados*, 6,19,1.
7. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 356.
8. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 574 vysvětlivky.
9. ↑  Pausanias, *Periégésis tés Hellados*, 6,19,6.
10. ↑  Pausanias, *Periégésis tés Hellados*, 6,19,4.

Pozri aj
--------

* Zoznam olympijských víťazov staroveku
**Myseľ** je subjekt, ktorý vníma, myslí, má svoje predstavy, cíti a pod. prípadne súbor
predstavovania, vnímania a pod. Myseľ je entita tematizovaná v súčasnosti
najmä v rámci filozofie mysle.

Pojem mysle sa začal používať v anglickom empirizme namiesto pojmu duše.

Význam termínu *myseľ* prešiel vývinom: na konci 18. stor. sa myseľ chápala ako vnútorný duševný život vôbec resp. totalita zmyslových alebo iba duchovných pocitov. Vo filozofickom slovníku myseľ chápu ako najužšiu jednotu a celkovosť duchovného 'a' zmyslového citového života. V psychológii používame termín vedomie.

Názory na myseľ
---------------

Myseľ je podľa Condillaca súbor pocitov.

Myseľ je podľa Descarta netelesná podstata, ktorá je odlišná od materiálnej alebo telesnej podstaty. Vlastnosťou mysle ako mysliacej substancie je vedomie. Myseľ telom priamo pohybuje a telo priamo prežíva.

Myseľ je podľa Huma súbor dojmov.

Myseľ v joge zahrnuje (podobne ako telo) homeostatický mechanizmus, ktorý zabezpečuje vyváženú integrálnu činnosť (samádhi) aj pri pôsobení normálnych vonkajších a vnútorných stimulov.

Pataňdžali tvrdil, že myseľ tvorí jednotu s telom.

Zdroje
------

1. ↑  Filosofický slovník (vyd. W. Brugger et al.): Praha, Naše vojsko 1994. 640 s.
2. 1 2 3 4 5  Myseľ - názory na ňu z FILITu.

* FILIT – zdroj, z ktorého pôvodne čerpal tento článok.

Pozri aj
--------

* filozofia mysle

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Myseľ**
* Spolupracuj na Commons Commons ponúka multimediálne súbory na tému **Myseľ**
Súradnice: 43°22′04″S 28°04′47″V﻿ / ﻿43,3679°S 28,0797°V﻿ / 43.3679; 28.0797

**Albena** (bulh. *Албена*) je významné prímorské letovisko pri Čiernom mori v Bulharsku. Tretí najväčší turistický rezort v krajine bol oficiálne otvorený 24. augusta 1969.

Polohopis
---------

Nachádza sa v oblasti Dobrič, približne 30 km juhovýchodne od mesta Dobrič a rovnako tak severovýchodne od Varny. Administratívne patrí do obce Obročišče (bulh. *Оброчище*). Asi 8 km severovýchodne leží nemenej populárny Balčik. Pláže Albeny sú dlhé 5 km a široké až do 150 metrov.

Charakteristika
---------------

Letovisko má mnoho moderných hotelov, ktoré sú priamo na okraji pláže. Návštevníkom, z ktorých až 90% sú cudzinci, tak poskytujú zaujímavý výhľad na pláž a zároveň slnečné izby. Albena patrí medzi pokojnejšie strediská, čím je vhodná na rodinnú dovolenku. V susednom letovisku Balčik je botanická záhrada so zbierkou jedinečných rastlín a architektonický komplex, ktorý bol na začiatku 20. storočia sídlom kráľovnej Márie Edinburgskej. V blízkosti sa nachádza aj prírodná rezervácia Baltata (bulh. *Балтата*).

Galéria
-------

* Pláž v AlbenePláž v Albene
* Pláž v centre strediskaPláž v centre strediska
* Severná časťSeverná časť
* Hotel FlamingoHotel Flamingo

Iné projekty
------------

Commons
* Spolupracuj na Commons Commons ponúka multimediálne súbory na tému **Albena**

Externé odkazy
--------------

* Oficiálne stránky strediska

Zdroj
-----

* *Tento článok je čiastočný alebo úplný preklad článku Албена na bulharskej Wikipédii.*
**Prieluka** je:

* otvorený voľný priestor medzi dvomi elementmi budovy alebo prázdny priestor medzi dvomi alebo viacerými samostatnými objektmi bez vzájomnej súvislosti,
* voľný pozemok medzi budovami v zastavanom území.

Architektonické hľadisko
------------------------

Pojem prieluka označuje otvorený voľný priestor medzi dvomi elementmi budovy alebo prázdny priestor medzi dvomi alebo viacerými samostatnými objektmi bez vzájomnej súvislosti. Znamená teda nezastavané miesto v už stojacej súvislej zástavbe, ktorý je určený na zastavanie (taktiež vrátane nezastavaného nárožia). Z architektonického hľadiska ide o zámerné alebo náhodné prerušenie súvislého sledu objektov a ich fasád v uličnej zástavbe. V prípade dodatočného zastavania sa zastavuje prevažne netypickými stavbami.

Urbanistické hľadisko
---------------------

Prieluka označuje voľný pozemok medzi budovami v zastavanom území. Priestor môže byť nezastavaný úmyselne – vzhľadom na architektonický a urbanistický koncept územia alebo ide o pozemok určený na zastavanie (prípadne bez určenia využitia, to sa neskôr určí v územnom pláne). Keďže ide často o nevyužitý priestor, problém nastáva v prípade, ak je pozemok zanedbaný či znehodnotený náletovou zeleňou, a tak pôsobí pre okolie rušivo.

Zastavanie prieluky
-------------------

Ak nevznikol voľný priestor v zástavbe zámerne, existuje predpoklad jeho budúceho stavebného využitia. Neskoršie využitie pozemku na stavebné účely musí byť v súlade s podmienkami územného plánu zóny či mesta.

Zastavovacie podmienky na umiestnenie stavieb na jednotlivých pozemkoch určujú: zásady a regulatívy priestorového usporiadania; podmienky začlenenia stavby do urbánneho priestoru, pamiatkovej rezervácie alebo pamiatkovej zóny; prípustnosť a neprípustnosť zastavania (vzhľadom na druh stavby a plánované využitie) ako aj intenzitu zastavania a podiel zachovanej zelene na pozemku.

Použitá literatúra
------------------

* Harris, C. M.: Dictionary of architecture and construction, McGraw – Hill 2006
* Oberstein, Ivo; Cach, Jan: Názvosloví urbanismu a územního plánování. FA ČVUT, Praha 2001
* 
* 
* 
* 
* 
*
**Sférická aberácia** (iné názvy: **sférická chyba**, **guľová chyba/aberácia**, **otvorová chyba/aberácia**, nevhodne [bohemizmus]: *sférická/guľová/otvorová vada*) je optická chyba spôsobená guľovým tvarom šošoviek tým, že lúče prechádzajúce okrajom šošovky sa viac lámu ako lúče blízko optickej osi. Rozdiel medzi vzdialenosťami ich ohnísk je sférická pozdĺžna aberácia. Táto optická chyba zapríčiňuje neostrosť obrazov, pretože pri dopade rovnobežného zväzku svetelných lúčov na šošovku pretínajú okrajové lúče zväzku (po lome šošovkou) optickú os v inom bode ako lúče v blízkosti osi. Pri spojke (šošovke s kladnou optickou mohutnosťou) je sférická aberácia záporná. Pri rozptylke (šošovke so zápornou optickou mohutnosťou) sa okrajové lúče lámu menej ako paraxiálne, ohnisko okrajových lúčov je ďalej ako paraxiálnych a sférická aberácia je kladná. Preto možno opravovať túto optickú chybu kombináciou spojných a rozptylných šošoviek s pozdĺžnou sférickou aberáciou rôznych znamienok. Pri dvojitom objektíve sa dá súčasne znížiť sférická i chromatická aberácia. Sférická aberácia sa vyskytuje aj pri sférických zrkadlách a odstraňuje sa prechodom od sférickej obrazovej plochy k parabolickej alebo použitím korekčnej šošovky (Schmidtov ďalekohľad) a menisku (Maksutovov ďalekohľad). Aj sférickú aberáciu jednoduchej šošovky možno odstrániť tým, že jej jedna alebo obidve guľové plochy sa podľa potreby korigujú. Objektívy ďalekohľadov pracujú obyčajne len blízko optickej osi. Inak je to pri fotografických objektívoch, kde sa niekedy vyžaduje veľmi široké zorné pole. 

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
**Recesia** je v ekonómii obdobie poklesu alebo nízkej ekonomickej aktivity. 

Konkrétnejšie sa definuje najčastejšie takto:

* **Recesia v širšom zmysle** = **kontrakcia** = **depresia v širšom zmysle** (definícia pomocou krivky hospodárskeho cyklu): Recesia je obdobie, ktoré začína v bode, kedy ekonomická aktivita dosiahla svoj vrchol a začína spomaľovať, a končí v bode, kedy ekonomická aktivita dosiahla svoje dno a začína zrýchľovať.
* **Recesia v užšom zmysle**:
	+ a) (tzv. technická recesia) Recesia je medziročný pokles reálneho štvrťročného hrubého domáceho produktu (HDP) v aspoň dvoch po sebe nasledujúcich štvrťrokoch. Táto definícia sa používa až od 50. rokov 20. storočia a pochádza z USA. Táto definícia recesie má svojich odporcov. Ich hlavnou námietkou je, že ignoruje ostatné ekonomické premenné akými sú napr. nezamestnanosť či spotrebiteľská dôvera.
	+ b) Recesia je obdobie, kedy dochádza k poklesu výstupu ekonomiky a zamestnanosti a rastu nezamestnanosti za inak rovnakých okolností.

Recesia v širšom zmysle
-----------------------

V hospodárskom cykle jej spravidla predchádza kríza v uzšom zmysle (vrchol) a nasleduje po nej oživenie.

Recesia (kontrakcia) je druhá, bezprostredne po kríze v užšom zmysle (vrchole) nasledujúca fáza hospodárskeho cyklu prejavujúca sa zastavením ďalšieho poklesu priemyslovej výroby a jej stagnovaním na predchádzajúcej, krízovej alebo o niečo vyššej úrovni, slabou obchodnou činnosťou, prebytkom voľného peňažného kapitálu, nízkou mierou zisku, čiastočne ničením a čiastočne výpredajom zásob za znížené ceny a udržovaním zamestnanosti na obmedzenej krízovej urovni; uplatňuje sa v nej tendencia znižovať vyrobné náklady cestou znižovania miezd a zvyšovania produktivity a intenzity práce; začína sa postupná obnova fixného kapitálu, čím sa vytvárajú predpoklady pre prechod do nasledujúcej fázy - oživenia.

Pozri aj
--------

* hospodársky cyklus
Sfakiani
**Sfakiani** alebo **Sfakčania** (gr. Σφακιανοί - Sfakiani) je etnická skupina Grékov juhozápadnej Kréty; sú to priami potomkovia starogréckeho kmeňa Dórov. Žijú v hornatom kraji Sfakia.

Dejiny
------

Dóri prišli na Krétu okolo roku 1400 pred Kr. a usadili sa vo všetkých miestach ostrova, no už pred ich príchodom tu žili negrécki Minojčania a grécki Achájci. S týmto obyvateľstvom sa dórski Gréci premiešali a tak je väčšina moderných Kréťanov potomkami tohto zmiešaného obyvateľstva. Kraj Sfakia, ktorý je hornatý a pred príchodom Dórov bol pravdepodobne neobývaný si udržal nemiešané dórske etnikum. Horský terén pomáhal Sfakianom izolovať sa od vonkajšieho sveta. V roku 824 po Kr. dobyli Krétu od gréckej Byzancie Arabi. Arabi útočili na kresťanských Grékov a podrobili si ich, dokonca veľa z nich prestúpilo na islam. No Arabi nemohli ovládnuť Sfakianov, ktorí utiekli do hôr a založili si tu svoj vlastný spôsob vládnutia. Vytvorili si radu staršich (gerúzia), podobne ako v staroveku Sparťania, ktorí boli taktiež Dóri. V roku 961 generál a budúci cisár Nikiforos Fokas zaútočil na Krétu, aby ju vyslobodil spod arabskej moci. Počas týchto bojov sa Sfakiani horlivo snažili Arabov zničiť a vďaka nim padlo aj mesto Chandax, hlavé arabské mesto na Kréte. Nikiforos za tento čin sfakianských gerontov odmenil privilégiami a hodnosťami v Byzantskej ríši. Počas byzantskej doby nastal na Kréte opäť pokoj. V roku 1212 však Krétu ovládli Benátčania. Na Kréte vypukli proti nim vzbury, ktoré však Benátčania makoniec potlačili. Nepodarilo sa im zničiť iba povstanie Sfakianov, ktorí si opäť udržali slobodu v horských oblastiach. Keď sa Benátčani rozhodli postaviť v Sfakii pevnosť, Sfakiani ich odtiaľto vyhnali a rozostavanú pevnosť zbúrali. Neskôr sa však Benátčanaom pevnosť podarilo dokončiť, keď popravili vodcov vzbury. Povstania pokračovali aj ďalej a Benátčania mali so sfakiou veľké problémy. Sfakiani prišli v roku 1453 obraňovať Konštantínopol pred Turkami, no mesto padlo a v roku 1669 sa Turci zmocnili aj Kréty. V 18. stor. prepukla na Kréte revolúcia, ktorú viedol Sfakian Daskalogiannis. Jeho povstanie bolo nakoniec Turkami potlačené, no Daskalogiannis sa stal krétskym hrdinom a Kréťania rebelovali ďalej, až dokým si v roku 1898 nevytvorili svoj slobodný štát.
**Sfairos** (starogr. *Σφαῖρος* – *Sfairos*) bol v roku 640 pred Kr. víťaz olympijských hier v behu na jedno stadion.

Antický autor Eusebios z Kaisareie uvádza, že Sfairos zo Sparty zvíťazil na 35. olympijských hrách v behu na jedno stadion. Eusebios k tejto informácii dodáva, že v behu na dve stadiá zvíťazil Kylón z Atén, ktorý sa neskôr pokúsil nastoliť v Aténach tyraniu.

Beh na jedno stadion bola najstaršia disciplína v ktorej sa na hrách súťažilo. Zavedenie behu na dve stadiá (diaulos) sa uskutočnilo na 14. hrách v roku 724 pred Kr. Vzdialenosť stadia (600 stôp) sa pohybovala zhruba od 175 do 200 metrov (olympijské stadion 192,27 metra).

Referencie a bibliografia
-------------------------

1. 1 2 3 4  Eusebios, *Kronika* 2,193.
2. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 6-7.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 199.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 47.

Pozri aj
--------

* Zoznam olympijských víťazov staroveku
**Movistar Open 1994** bol tenisový turnaj mužov, ktorý sa konal v dňoch od 24. do 31. októbra 1994 na otvorených antukových dvorcoch v čilskom hlavnom meste Santiago. Titul v dvojhre získal Španiel Alberto Berasategui, ktorý vo finále porazil krajana Claveta. Bol to jeho siedmy titul v dvojhre na okruhu ATP. Titul vo štvorhre získali Čech Karel Nováček a Švéd Mats Wilander, ktorí vo finále porazili španielsky pár Tomas Carbonell, Francisco Roig. Pre Nováčeka to bol posledný šiesty titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 1994*
**Španielsko Alberto Berasategui** vs. Španielsko Francisco Clavet 6-3 6-4

### Štvorhra mužov

*Bližšie informácie v hlavnom článku: Mužská štvorhra na Movistar Open 1994*
**Česko Karel Nováček / Švédsko Mats Wilander** vs. Španielsko Tomas Carbonell / Španielsko Francisco Roig 4-6 7-6 7-6

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Movistar Open 1995** bol tenisový turnaj mužov, ktorý sa konal v dňoch od 23. do 30. októbra 1995 na otvorených antukových dvorcoch v čilskom hlavnom meste Santiago. Titul v dvojhre získal Čech Sláva Doseděl, ktorý vo finále porazil Čiľana Ríosa. Bol to jeho prvý titul v dvojhre na okruhu ATP. Titul vo štvorhre získali Česi Jiří Novák, David Rikl, ktorí vo finále porazili americký pár Shelby Cannon, Francisco Montana. Pre Nováka to bol druhý a pre Rikla deviaty titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 1995*
**Česko Sláva Doseděl** vs. Čile Marcelo Ríos 7-6(3) 6-3

### Štvorhra mužov

*Bližšie informácie v hlavnom článku: Mužská štvorhra na Movistar Open 1995*
**Česko Jiří Novák / Česko David Rikl** vs. USA Shelby Cannon / USA Francisco Montana 6-4 4-6 6-1

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Josef Matěj Navrátil** (\* 17. február 1798, Slaný – † 21. apríl 1865, Praha) bol český maliar.

Životopis
---------

Navrátil sa vyučil u otca za izbového maliara a po ďalšom štúdiu na pražskej Akadémii sa stal maliarom-dekoratérom, a ďalej sa vzdelával, aj na početných cestách do zahraničia, zvlášť do Švajčiarska. Jeho nástenné maľby z tohoto raného obdobia zdobia dodnes rôzne objekty v Prahe (vrátane Pražského hradu) a zámky v Liběchove, Ploskoviciach, Zákupoch, Jirnách (s jeho známou *Alpskou izbou*) a inde.

Jeho sláva rástla a v roku 1850 sa stal predsedom Jednoty výtvarných umelcov. O jedenásť rokov neskôr ale musel svoju aktívnu maliarsku dráhu zanechať, pretože čiastočne ochrnul na následky záchvatu mŕtvice. Zvyšok života prežil v chudobe.

Prvá súborná výstava jeho diela sa uskutočnila až posmrtne v roku 1909 v pražskom Rudolfine.

Galéria
-------

* Slepcův denSlepcův den
* Horská krajina u Vyššího BroduHorská krajina u Vyššího Brodu
* Ruiny hradu KvašRuiny hradu Kvaš
* Lesní krajina s děvčetemLesní krajina s děvčetem

Dielo
-----

Navrátil bol vynikajúci krajinkár, ale najviac sa do povedomia verejnosti zapísal svojimi zátišiami, figurálnymi maľbami a ich skicami. V jeho obrazoch dochádza k miešaniu najrôznejších štýlov, v skicách s dostává až na pokraj impresionizmu.
Galéria

Literatúra
----------

* Jaromír Pečírka: *Josef Navrátil*. Mánes - Melantrich, Praha 1940.
* *Josef Navrátil a český romantismus*. Katalog výstavy obrazů J. Navrátila a 19 malířů z let 1800–1870. Litoměřice červen–srpen 1987.

Iné projekty
------------

Commons
* Spolupracuj na Commons Commons ponúka multimediálne súbory na tému **Josef Matěj Navrátil**

Externé odkazy
--------------

* Informační systém abART: Navrátil Josef Matěj (po česky)
* ČT 2011, dokument Josef Navrátil: Vývěsní štíty pro vinárnu Chlumeckého (po česky)

Autoritné údaje: * abART: 2760
* GND: 118785788
* ISNI: 0000 0000 6676 4952
* LCCN: no94006522
* NK ČR: jn19990209573
* ULAN: 500010630
* VIAF: 35252567
* Web umenia: 7069
* WorldCat: lccn-no94006522
**Movistar Open 2005** bol tenisový turnaj mužov, ktorý sa konal v dňoch od 31. do 7. februára 2005 na otvorených antukových dvorcoch v čilskom meste Viña del Mar. Titul v dvojhre získal Argentínčan Gastón Gaudio, ktorý vo finále porazil Čiľana Gonzáleza. Bol to jeho štvrtý titul v dvojhre na okruhu ATP. Titul vo štvorhre získali Španieli David Ferrer a Santiago Ventura Bertomeu, ktorí vo finále porazili argentínsky pár Gastón Etlis, Martin Rodriguez. Pre oboch to bol prvý titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 2005*
**Argentína Gastón Gaudio** vs. Čile Fernando González 6-3 6-4

### Štvorhra mužov

*Bližšie informácie v hlavnom článku: Mužská štvorhra na Movistar Open 2005*
**Španielsko David Ferrer / Španielsko Santiago Ventura Bertomeu** vs. Argentína Gastón Etlis / Argentína Martin Rodriguez 6-3 6-4

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Movistar Open 2000** bol tenisový turnaj mužov, ktorý sa konal v dňoch od 28. do 6. marca 2000 na otvorených antukových dvorcoch v čilskom meste Santiago. Titul v dvojhre získal Brazílčan Gustavo Kuerten, ktorý vo finále porazil Argentínčana Puerta. Bol to jeho šiesty titul v dvojhre na okruhu ATP. Titul vo štvorhre získali Brazílčania Gustavo Kuerten a Antonio Prieto, ktorí vo finále porazili juhoafrický pár Lan Bale, Piet Norval. Pre Kuertena to bol siedmy a pre Prieta jediný titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 2000*
**Brazília Gustavo Kuerten** vs. Argentína Mariano Puerta 7-6(3) 6-3

### Štvorhra mužov

*Bližšie informácie v hlavnom článku: Mužská štvorhra na Movistar Open 2000*
**Brazília Gustavo Kuerten / Brazília Antonio Prieto** vs. Južná Afrika Lan Bale / Južná Afrika Piet Norval 6-2 6-4

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Movistar Open 2008** bol tenisový turnaj mužov, ktorý sa konal v dňoch od 28. do 4. februára 2008 na otvorených antukových dvorcoch v čilskom meste Viña del Mar. Titul v dvojhre získal Čiľan Fernando González, ktorému vo finále vzdal Argentínčan Juan Mónaco. Bol to jeho deviaty titul v dvojhre na okruhu ATP. Titul vo štvorhre získali Argentínčania José Acasuso a Sebastián Prieto, ktorým vo finále vzdal iný argentínsky pár Máximo González, Juan Mónaco. Pre Acasusa to bol piaty a pre Prieta deviaty titul vo štvorhre na okruhu ATP.

Víťazi
------

### Dvojhra mužov

*Bližšie informácie v hlavnom článku: Mužská dvojhra na Movistar Open 2008*
**Čile Fernando González** vs. Argentína Juan Mónaco bez boja

### Štvorhra mužov

*Bližšie informácie v hlavnom článku: Mužská štvorhra na Movistar Open 2008*
**Argentína José Acasuso / Argentína Sebastián Prieto** vs. Argentína Máximo González / Argentína Juan Mónaco 6-1 3-0 skreč

  


| * z
* d
* u
Turnaje Movistar Open |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1993 | 1994 | 1995 | 1996 | 1997 | 1998 | – |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 |  |  |  |  |  |  |  |  |  |

 |
**Lucius Pomponius** (1. storočie pred Kr.) bol rímsky dramatik, autor dramatickej formy zvanej atellana (*Atellanae Fabulae*). Bol nazývaný aj **Bononiensis**, čiže pochádzajúci z Bononia (dnes Bologna). Pod Pomponiovým menom sa zachovali názvy asi 70 diel a fragmenty približne 200 veršov.

Pomponius posunul atellana od jednoduchej ľudovej zábavy bez vopred daného scenára smerom k vážnejšej komédii. Hoci i v jeho podaní vystupoval na scéne rovnaký repertoár atellanskych postáv, Pomponius pre pôvodne improvizačné divadlo vytvoril scenár (písaný podľa gréckeho vzoru a vo veršovanom metre) a ohraničil dej. Zdá sa, že Pomponius bol i autorom klasických komédii a tragédii a že tieto formy divadla miešal. U jeho atellan sa tak stretávame s názvami mytologického rázu (*Andromacha*, *Marsyas*) aj titulmi pripomínajúcimi novú komédiu (grécky titul *Adelphoi*). Je pravdepodobné, že Pomponius v týchto atellánach zosmiešňoval tragický i komický žáner. Názvy niektorých Pomponiových hier sú:

* *Maccus Miles* (Maccus vojakom)
* *Leno* (Kupliar)
* *Pseudo-Agamemnon* (Falošný Agamemnon)
* *Bucco Adoptatus* (Bucco zvolený vo volbách)
* *Bucco Auctoratus* (Bucco gladiátorom)
* *Prostibulam* (Bordel)
* *Aleones* (Hráči)
* *Pappus Agricola* (Pappus roľníkom)
* *Sponsa Pappi* (Pappova nevesta)
* *Pappus Praeteritus* (Pappus neuspel vo voľbách)

Pomponiovu schopnosť využiť ľudový jazyk atellan vyzdvihuje Macrobius, Seneca Starší aj Velleius Paterculus.

Literatúra
----------

* CONTE, Gian Biagio. *Dějiny římské literatury*. Preklad Dagmar Bartoňková et al. Vyd. 1. Praha : KLP, 2003. 790 s. ISBN 80-85917-87-4.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Lucius Pomponius**

Autoritné údaje: * GND: 100550193
* ISNI: 0000 0000 0524 6588
* LCCN: nr95031002
* VIAF: 59152742894927730934
* WorldCat: lccn-nr95031002